कृषि में महिलाओं के योगदान विषय पर कार्य कर रहे वैज्ञानिक डॉ. चन्द्रजीत सिंह ने बाताया कि ग्राम लक्ष्मणपुर की महिला कृषक श्रीमति कलावती पटेल, पत्नी श्री रामसुमिरन पटेल ने नौतपे के पूर्व खेत की गहरी जुताई करवाई तथा बीज के अंकुरण की जाँच के उपरांत बीज का उपचार 150 ग्राम ट्राईकोडर्मा फफूँदनाशक तथा 250 ग्राम राईज़ोबियम और 600 ग्राम पी.एस.बी कल्चर प्रति एकड़ बीज से उपचारित करने के बाद 30किलो बीज प्रति एकड़ की बोनी कतार छोड़ पद्धति से की जिसमें कतार से कतार की दूरी 18 इंच है. इस दूरी के कारण सूर्य की किरणें ज़मीन तक पहुँचती हैं और इस कारण कीटों का आक्रमण प्रभावशाली ढंग से कम होता है तथा पूरे पौधे पर सूर्य की रौशनी पड़ने के कारण समूचे पौधे में समान रूप से फलन होता है. कतार से कातार की बढ़ी हुई दूरी के कारण पौधे की शाखाओं में फैलाव भी अधिक होता है जिस कारण से फलन और अधिक होता है और उत्पादन में वृद्धि होती है.